ཤེས་དངོས། ཆོས་ཀྱི་ཁྱད་པར་་་་་་ཆོས་བཤེས་སྟོན་པའི་ཚིག་དང་ནི་ཚིག་ཇི་སྙེད་་་་་་མང་པོ་པས་བརྗོད་བྱ་གཅིག་སྟོན་པའི་་་་་་ཆོས་བཤེས་ཀུན་ངག་སྟེ། ཀ་བ། བྱས་པའི་ཕྱིར། མི་རྟག་ལ། དེས་ན་རང་བཞིན་མེད་ཅེས་པ་ལྟ་བུའོ། ། ་་་་་ཀུན་ཆོས་བཤེས། སོགས་པས་དོན་འདྲ་ཡང་སྡེབ་སྦྱོར་གཙོ་བོར་བྱས་ཏེ་ཚིག་ཡིད་དུ་འོང་བའི་སྙན་ངག་ཀྱང་སྦྱར་བ་མ་བྱས་པར་རོ། ། ཅིའི་ཕྱིར་དེ་རྣམས་མ་སྦྱར་ཞེ་ན། ་་་་་ཆོས་བཤེས། དོན་གྱི་ངོ་བོ་ཐད་གཟུགས་སུ་་་་་་ཆོས་བཤེས་གསལ་པོར་བསྟན་པས་སློབ་མ་སོགས་ཀྱིས་་་་་་ཆོས་བཤེས་གོ་བར་སླ་བའི་ཕྱིར་དུའོ། ། བོད་རྣམས་ནི། འཐེམ་སྦྱོར་གྱི་ཚིག་དང་ངག་དོན་རྒོལ་ལན་དང་། སོགས་པ་སྙན་ངག་དང་རྣམ་གྲངས་ཀྱི་་་་་་འོད་ཟེར་བཤད་པ་སོགས་མ་བྱས་ཟེར་རོ། ། མདོ་ཚིག་དང་བསྟན་བཅོས་ཀྱི་ངག་དང་། སོགས་པ་དོན་དང་ནི་འགྲེལ་ཚིག་གིས་ ༼༥༨༠༽
དངོས་སུ་འདི་འདི་ཞེས་སོགས་མ་སྦྱར་ཞེས་ཡང་རུང་ངོ་། ། ཅི་འདི་གཞན་གྱིས་མ་གནང་བར་་་་་་ཆོས་བཤེས་བྱས་སམ་ཞེ་ན་་་་་་ཆོས་ཀྱི་བཤེས་གཉེན་མིན་ཏེ། ་་་་་ཆོས་བཤེས། ཉེ་བར་འཛིན་པའམ་ལུང་འབོགས་པས་མཁན་པོ་ཡང་དག་པའི་བཤེས་གཉེན། མཚན་རྣམ་པར་སྣང་མཛད་བཟང་པོ་ཞེས་པ་རྒྱུད་ཡོན་ཏན་གྱིས་ལྕི་ཞིང་་་་་་དེ་ལྟ་བུའི་བཀའ་དྲིན་ཡང་ཤིན་ཏུ་ལྕི་བའི་བླ་མ་བཟང་པོ་དེ་ལ་ཕྱག་འཚལ་ཏེ་གནང་བ་མནོས་ཤིང་གདམས་ངག་གི་ཆ་གནང་ནས་སོ། ། ་་་་་ཆོས་བཤེས། ཁ་ཅིགསངས་རྒྱས་རྣམ་པར་སྣང་མཛད་མངོན་སུམ་དུ་གྱུར་པས་དེ་སྐད་ཟེར་ཏེ། མཁན་པོ་དང་། བླ་མ་བཟང་པོ་འཕགས་སྡེའོ་ཟེར་རོ། ། ཞེས་ཀྱང་ཆོས་བཤེས་སོ། ། གོ་བར་སླ་བ་སོགས་ཀྱིས་དགོས་པའི་གཞུང་འཛུགས་རྐང་པ་་་་་་ཡུམ་འདི་ཆོས་བཤེས་ཐ་མ་བཞིས་རྣམ་པར་དབྱེ་བའིའོ། ། གཉིས་པ་ནི། བསྔོ་རྒྱུ་འགྲེལ་བ་དེ་བསྡེབས་པ་ལས་བྱུང་བ་ཡི་དགེ་བ་སེང་བཟང་བདག་གིས་གང་ཐོབ་པ་དེ་ཡིས་ཆེད་དུ་བ་སྐྱེ་བོ་ཐམས་ཅད་ཀྱིས་ནི་བསྔོ་ས་བདེ་གཤེགས་ཤེས་རབ་ཆོས་སྐུ་ཐོབ་་་་་་ཆོས་བཤེས་པར་ཤོག་ཅིག་གོ། དེས་མཚོན་ནས་དེ་བཤད་པ་དང་དེ་མཉན་པ་དང་དེ་བྲིས་པ་སོགས་ལའང་སྦྱར་ཞིང་ལག་ལེན་བྱའོ། ། གསུམ་པ་ལ། དོན་ལ་་་་་་ཡུམ་འདིའི་བདག་ནི་ལུང་ལ་བརྟེན་པའི་རྗེས་དཔག་གིས་འཇུག་གི་འདི་དོན་མངོན་སུམ་དུ་གྱུར་པའི་ཤེས་རབ་མི་གསལ་ལོ། ། ཞེས་ཏེ། ། ༼༥༨༡༽
རྟོགས་པའི་ཆོས་་་་་་ཆོས་བཤེས་ཁོང་དུ་མ་ཆུད་པར་བསྟན་ནས། ལུང་་་་་་ཀུན་ཆོས་བཤེས་ཀྱི་ཆོས་ཀྱང་མ་རྟོགས་པར་་་་་་ཆོས་བཤེས་སྟོན་ཏེ་ཡུམ་སོགས་བསྟན་བཅོས་ཀུན་ཀྱང་བདག་ལ་ཕྱི་རོལ་ཏེ་ལྐོག་ཏུ་གྱུར་པས་བདག་གིས་གང་ན་ཞིག་ཤེས་ཏེ་མི་ཤེས་སོ། ། དེའི་རྒྱུ་མཚན་ནི། དགྲ་བཅོམ་པ་ངེས་པ་དང་སྡེ་སྣོད་གསུམ་པ་སློབ་མ་ཅན་གཉིས་འདས་ནུབ་བསྟན་པ་ནུབ་པས་ཕྱིན་ཆད་ཆོས་ཀྱི་གཟུགས་བརྙན་ལ་སྤྱོད་པའོ། ། ཞེས་་་་་་ཆོས་བཤེས་གསུང་ཏེ་རྒྱུ་མཚན་དེ་ནོར་རོ། ། འོ་ན་སུའི་སྤྱོད་ཡུལ་སྙམ་པ་ལ་་་་་ཆོས་བཤེས་ཡུམ་སོགས་བསྟན་བཅོས་ཀྱི་དོན་ཇི་ལྟ་བུ་ཞིག་ཡིན་པ་ནི་སྐལ་མང་དུ་ཚོགས་བསགས་པས་བདག་ཉིད་ཆེ་བའི་བློ་ཅན་རྣམས་དང་། ཡུན་རིང་པོར་བཤེས་གཉེན་སངས་རྒྱས་བྱང་པའི་མན་ངག་བཟུང་བ་་་་་་ཆོས་བཤེས་དང་། འཕགས་པའི་སྐྱེ་བོ་་་་་་ཀུན་ཆོས་བཤེས་རྣམ་གྲོལ་སྡེ་ལ་སོགས་བདག་གི་སྤྱོད་ཡུལ་ཡིན་ནོ། ། བསྟན་བཅོས་དོན་ནི་ཅི་གང་ཡིན་ཞེས་འཆད་པས་བོད་རྣམས་འདིར་ཆེས་ནོར་རོ། ། འོན་ཀྱང་སྟེ་དེ་ལྟར་ཡིན་ནའང་སེང་བཟང་བདག་གི་སྤྱོད་ཡུལ་མ་ཡིན་པའི་མདོ་བསྟན་བཅོས་་་་་་ཀུན་ཆོས་བཤེས་ཀྱི་དོན་འབྱེད་པ་ལ་ང་རྒྱལ་སོགས་ཀྱིས་མིན་པར། རང་གི་རྟོགས་པ་མི་བརྗེད་པར་དང་། གཞན་གྱིས་ཀྱང་རྟོགས་པའི་དོན་གྱི་ངོར་ཏེ་ཆེད་དུ་སེང་བཟང་བདག་ ༼༥༨༢༽
གིས་འབད་པ་བགྱིས་པ་འདི་ལ་ནོངས་པའི་ཚོགས་ཡོད་ན་སྐྱེ་བོ་མཁས་པ་བློ་ལྡན་རྣམས་ཀྱིས་བཟོད་པར་མཛོད་ཅིག་ཅེས་པ་ནི། བདག་ལ་སྨད་པས་ཁྱེད་རྣམས་ཉམས་པར་མ་གྱུར་ཅིག་ཅེས་སམ། གཞན་ལ་འཇིགས་པས་ང་རྒྱལ་མེད་པར་སྟོན་པ་སྟེ། འགྲོ་བ་ཀུན་ལ་བྲན་གྱུར་བཞིན་དུ་གནས་པར་བྱ། ཅེས་་་་་་ཀུན་བཤེས་པ་ལྟར་རོ། ། ཞེས་ཆོས་བཤེས་སོ། ། བཞི་པ་ནི། དངོས་པོར་སྨྲ་བའི་གཞུང་ལུགས་སྣ་ཚོགས་ཀྱིས་ཡིད་སུན་ཞིང་དུབ་པ་བདག་གི་ངལ་བསོ་ཞིང་དབུགས་ཕྱིན་པའི་གནས་རང་བཞིན་མེད་སྟོན་གྱི་ཤེར་པའི་དོན་གྱི་ཡིན་ལུགས་རྣམས་ཐོས་བསམ་ལ་ཞུགས་ནས་ཡུན་རིང་མོ་ཞིག་ནས་གདོད་མཐོང་བས་ངལ་སོས་པར་གྱུར་པ་ཡིན་པས་ཀྱེ་མ་ངོ་མཚར་རོ། ། ་་་་་ཚིགས་བཅད་འདི་ཨཱརྻའིའོ། ། ཞེས་པའོ། ། འདི་དོན་དུ་མ་ལ་འཇུག་སྟེ་སྨད་པ་སྨོན་པ་ཞུམ་པའམ་མྱ་ངན་ངོ་མཚར་བ་སོགས་ལས་འདིར་དགའ་བ་ཁྱད་པར་ཅན་སྐྱེས་པའི་ཚིག་གོ། རྫོགས་སོ་ནི་འགྲེལ་པ་ཚར་ཕྱིན་པའོ། ། གསུམ་པ་ནི། མཁན་པོ་མཚན་ཉིད་པའམ་བརྡ་སྤྲོས་པའི་མཁན་པོ་བིརྻཱ་ཀ་ར་པྲ་བྷ་ནི་རིག་པའི་འབྱུང་གནས་འོད་ཟེར་རམ་རིག་བྱེད་འོད་ཟེར་རོ། ། བནྡེ་ནི་བཙུན་པའམ་ཕྱག་འོས། མཚན་ཀ་བ་དཔལ་བརྩེགས་ཀྱིས་སཾ་སྐྲི་ཊའི་སྐད་ལས་བོད་སྐད་དུ་བསྒྱུར་ཅིང་ཞུས་དག་མཛད་དེ་གཏན་ལ་ཕབ་བོ། ། ༼༥༨༣༽
སླད་ཀྱིས་ནི་དུས་ཕྱིས་སོ། ། གོ་མི་ནི་བཙུན་པའམ་དགེ་བསྙེན་ནོ། ་་་་་དཔྱད། ། འཆི་མེད་ཟླ་བ་དང་། འཇམ་དཔལ་རྩ་རྒྱུད་ལས། ཤར་ཕྱོགས་རྒྱ་མཚོ་བརྟེན་ནས་ནི། ། དེ་འདིར་འབྲོག་གི་མཐར་ཐུག་པར། ། བློ་ལྡན་ལོ་ཧི་ཏ་ལས་གཞན། ། བྱང་དུ་དེ་བཞིན་ཁ་བ་ཅན། ། ཞེས་ལུང་བསྟན་པའི་་་་་་ཡར་འབྲོག་ཏུ་འཁྲུངས་པའི་ལོ་ཙྪ་བ་སོགས་སོ། ། ། །སྐབས་བརྒྱད་སྡོམ་ཚིག་ཉི་ཟླའི་སྐ་རགས་ཀྱིས། ། རྒྱལ་ཡུམ་ལྷུན་པོ་མཆོག་གི་ལུས་བཅིངས་ཤིང་། ། དངོས་བཟང་བདུན་ཅུའི་གཟའ་སྐར་ཕྲེང་བ་ཡིས། ། རྒྱལ་ཡུམ་སྔོ་བསངས་མ་ནི་རྣམ་པར་བཀྲ། ། གང་གིས་སྟོང་ཉིད་འོད་གསལ་ཟབ་སྟོན་དེ་ཡིས་དངོས་འཛིན་གཅོང་ནད་སེལ། ། གང་གིས་ཆོས་ཀྱི་སྡོམ་བཞི་རབ་གསལ་དེ་ཡིས་བདག་སྨྲའི་མུན་པ་སེལ། ། གང་གིས་བདེན་གཉིས་ཟབ་མོ་ལེགས་འབྱེད་དེ་ཡིས་སྒྲོ་འདོགས་སྐུར་འདེབས་སེལ། ། གང་གིས་རྣམ་མཁྱེན་ནོར་བུ་མཆོག་བསྒྲུབ་དེ་ཡིས་འགྲོ་བློའི་དབུལ་བ་སེལ། ། དེ་ལྟའི་རྒྱལ་ཡུམ་བསྟན་བཅོས་བཅས་འདི་རྒྱ་གར་མཁས་མང་དུ་མ་ཡིས། ། རྣམ་པར་བཤད་ཅིང་བོད་ཀྱི་ཡུལ་དུའང་མཁས་མང་དུ་མས་རྣམ་པར་འབད། ། དེ་ལྟ་མོད་ཀྱི་གང་དོན་ཟབ་ཅིང་གཏིང་དཔག་དཀའ་བས་ཇི་བཞིན་དོན། ། རྫོགས་པར་སྟོན་པའི་རྣམ་པར་བཤད་པ་ཨུ་དུམ་ཝཱ་རའི་མེ་ཏོག་བཞིན། ། དེ་ཕྱིར་ཁོ་བོས་རྣམ་དཔྱོད་ ༼༥༨༤༽
བཟང་པོས་མདོ་དང་བསྟན་བཅོས་དོན་བཟང་པོ། ། རྣམ་པར་དཔྱད་ནས་ཚིག་དོན་གསལ་ལ་རྣམ་པར་རྫོགས་པས་ཆེས་གསལ་བར། ། རྣམ་པར་བཀོད་མོད་གང་གི་བློ་གྲོས་རྣམ་པར་གསལ་བའི་ཟླ་བ་ཡང་། ། རྨོངས་པའི་ནག་པོ་ར་རིས་སྒྲིབས་ཕྱིར་ནོངས་པ་ཡོད་ན་མཁས་ལ་བཤགས། ། འདི་ན་ད་ལྟ་རང་གིས་ཤེས་པ་བས། ། གཞན་ལ་སྨྲ་བ་རིངས་པའི་སྐྱེ་བོ་འགའ། ། མགུ་བ་ཙམ་གྱི་ཆེད་དུ་མ་བྱས་ཏེ། ། དེ་དག་རྣམས་ཀྱང་བཟོད་པ་བཞེས་སུ་གསོལ། ། སྟོང་ཉིད་ཟབ་མོའི་མིང་ཙམ་རབ་ཐོས་ནས། ། རང་སྟོང་ཙམ་ལ་མཆོག་ཏུ་རློམ་པ་ཡི། ། སྐྱེ་བོ་སྒྲིན་པོའང་མགུ་བའི་ཆེད་ཙམ་མིན། ། དེ་ཕྱིར་དེ་དག་བཟོད་པ་མཛད་དུ་གསོལ། ། གང་ཞིག་སྙིང་ནས་གཞུང་འདི་ཤེས་འདོད་གཟུ་བོར་གནས་པའི་དུས་སྐབས་ཅན། ། གྲགས་པ་ཙམ་གྱི་རྗེས་སུ་མི་འབྲང་དོན་ལ་རྟོན་པར་གྱུར་པ་ཡི། ། སྐྱེ་བོ་དག་ནི་བློ་གྲོས་ཡངས་སམ་གལ་ཏེ་རྣམ་དཔྱོད་ཆུང་ཡང་རུང་། ། འགྲེལ་འདིར་ཞུགས་ན་གཞུང་འདིའི་དོན་རྟོགས་བསྟན་ལའང་བྱ་བ་བྱེད་པར་འགྱུར། ། དེ་ལྟ་ན་ཡང་གངས་རིའི་ཁྲོད་འདི་ན། ། སློབ་དཔོན་སྔ་མས་བྱས་པའི་རྣམ་བཤད་ནི། ། ཉེས་བཤད་ཡིན་པར་མཐོང་ཡང་དེ་ཉིད་ལ། ། ནན་གྱིས་འཇུག་པའང་བདུད་ཀྱིས་བསླུས་མིན་ནམ། ། ལེགས་ན་དགྲ་བོའི་དག་ལའང་འཇུག་དགོས་ལ། ། སྐྱོན་དང་བཅས་ ༼༥༨༥༽
ན་བཤེས་ཀྱི་དག་ལའང་མིན། ། དུག་ཆུའི་རྒྱུན་འབབ་གསེར་རིའང་འདོར་དགོས་ལ། ། སྦྲང་རྩི་འབྱུང་ན་ཚེར་མའི་ཤིང་ཡང་བསྟེན། ། ལ་ལ་རང་ལ་ཡིད་ཆེས་གདེང་མེད་པར། ། མཁས་པར་གྲགས་པའི་ཚིག་ཕྱིར་རབ་ཞུགས་ཏེ། ། དམ་པའི་ལུང་རིགས་དག་དང་འགལ་ན་ཡང་། ། འདི་ཉིད་བདེན་ཞེས་འཇུག་པའང་བླུན་མིན་ནམ། ། འགའ་ཞིག་ཕྲག་དོག་མུན་པས་མིག་བཀབ་པས། ། གཞན་ལ་ཡོད་པའི་ལེགས་བཤད་མི་མཐོང་ཞིང་། ། མེད་པའི་སྐྱོན་མཐོང་རབ་རིབ་མིག་ཅན་བཞིན། ། དེ་འདྲའི་སྒྲིན་རློམ་སྐྱེ་བོའི་སྙིང་རྗེའི་གནས། ། ཁོ་བོའི་བློ་གྲོས་མཁས་པའི་དེད་དཔོན་གྱིས། ། གཞན་ལ་ཕན་པའི་བསམ་པ་གཙོར་བྱས་ཏེ། ། མན་ངག་བསྟན་བཅོས་རིན་ཆེན་ཆེན་པོའི་དོན། ། མདོ་དང་འགྲེལ་བཤད་ཆུ་གཏེར་ཆེ་ནས་བླངས། ། གྲོགས་ངན་བོར་ལ་ལམ་ངན་རྣམས་ལ་རྒྱལ་པོའི་ལམ་དུ་རྣམ་པར་འཁྲུལ་བ་མ་བྱེད་པར། ། བདག་གི་གོམ་བཞག་རྗེས་སུ་གོམ་པ་རྣམ་པར་བཀོད་ནས་ལམ་བཟང་དག་ལ་བུ་ཁྱེད་ཤོག། རྣམ་པར་དཀར་བའི་བློ་གྲོས་མིག་གིས་ལེགས་པར་བརྟགས་ནས་ཆེས་ཆེར་བརྩོན་པ་ཆེན་པོ་ཡིས། ། ཚད་མར་གྱུར་པའི་འཕགས་དང་མཁས་མང་འཁོར་ལོས་བསྒྱུར་བའི་ལམ་འདི་ཕྱེའོ་ཁྱེད་ཞུགས་ཤིག། ཁོ་བོའི་ལེགས་བཤད་གསེར་འགྱུར་རྩི་འདི་ཡིས། ། གང་ལ་ ༼༥༨༦༽
རེག་པའི་བློ་གྲོས་ནག་པོའི་ལྕགས། ། མཁས་པ་རིན་ཆེན་ཆེན་པོར་བསྒྱུར་བྱེད་ཅིང་། ། མཁས་པའི་རིན་ཆེན་ནམ་ཡང་ཉམས་མི་འགྱུར། ། ཉེས་བཤད་འཆིང་བུའི་ཕུང་པོར་ཞེན་པའི་མི། ། ལེགས་བཤད་རིན་ཆེན་བཻ་ཌཱུརྻ་རྙེད་ཡང་། ། ལེགས་བཤད་རིན་ཆེན་དོར་ནས་ཉེས་བཤད་ཀྱི། ། བཅོས་མའི་ནོར་བུ་ལེན་པ་བླུན་པོའི་རྟགས། ། འདི་ན་ལ་ལ་བསྟན་བཅོས་མངོན་རྟོགས་རྒྱན། ། རྩ་བའི་གཞུང་ཚིག་དོར་ནས་འགྲེལ་བ་ཙམ། ། རང་བཟོའི་བཤད་པས་རྣམ་པར་བརྒྱན་བྱས་ནས། ། རྩ་བའི་འགྲེལ་བ་བྱས་པ་ཟློས་ཞེས་ཟེར། ། འདི་ཉིད་རྒྱལ་བའི་ཡུམ་ལས་ལུང་བསྟན་ཏེ། ། མེ་ཏོག་འབྲས་བུའི་ཁྱད་པར་འདོད་པའི་མི། ། རྨོངས་པ་ལ་ལ་རྩ་བ་རབ་བོར་ནས། ། ཡལ་ག་དག་དང་འདབ་མ་ཚོལ་ཞེས་གསུངས། ། གཞན་ཡང་ཁྱོད་ཀྱིས་བྱས་པའི་རྣམ་བཤད་ཀྱང་། ། ཟློས་པའི་སྐྱོན་ཅན་ཁོ་ནར་ཐལ་འགྱུར་ཏེ། ། ཆོས་བཤེས་གསེར་གླིང་པ་སོགས་མཁས་མང་གིས། ། འགྲེལ་བ་འདི་ནི་རྣམ་པར་བཤད་ཕྱིར་རོ། ། ཀྱེ་མ་འདི་ལྟའི་ཚིག་ལའང་ཡིད་ཆེས་ནས། ། རང་ཉིད་ཞུགས་ནས་གཞན་ཡང་དེ་ལ་སྦྱོར། ། གོས་བར་སླ་ལ་འབྲལ་བར་དཀའ་བ་ཡིས། ། མི་བཟད་གདོན་འདི་ཁྱོད་ལ་སུ་ཡིས་བསྒོས། ། དེས་ན་མཐོ་རིས་ཐར་པ་དོན་གཉེར་བས། ། མི་མཁས་མཁས་པར་གྲགས་པའི་ཚིག་དོར་ ༼༥༨༧༽
་་་་་རྩ་བའི་མ་དཔེར་ཤོག་ལྷེ་གཅིག་ཆད་པར་བྱ་ཐབས་དབེན། ༼༥༨༨༽༼༥༨༩༽
བའི་ཚེ། ། སྔོན་བསགས་དགེ་ཚོགས་རྣམ་པར་དཀར་བའི་མཐུས། ། བྱམས་མགོན་བླ་མའི་ཞབས་དྲུང་དེར་སྐྱེས་ཏེ། ། ཐེག་ཆེན་ཆོས་ལ་རྫོགས་པར་སྤྱོད་པར་ཤོག། ཅེས་པ་རྒྱལ་ཚབ་བྱམས་པ་མགོན་པོའི་གསུང་རབ་མངོན་པར་རྟོགས་པའི་རྒྱན་འགྲེལ་པ་དང་བཅས་པའི་རྒྱས་འགྲེལ་བཤད་སྦྱར་ཡིད་ཀྱི་མུན་སེལ་མཆན་བུ་དང་བཅས་པ་འདི་ནི། དཔལ་ལྡན་མཁས་པ་རྣམས་ཀྱི་ནང་ནས་རྒྱལ་མཚན་གྱི་རྩེ་མོ་ལྟར་མཐོ་བར་གྱུར་པའི་ཆོས་ཀྱི་རྗེ་ཐམས་ཅད་མཁྱེན་པ་བུ་དོལ་གཉིས་ལ་སོགས་པའི་མཁས་པ་དུ་མའི་ཞབས་རྡུལ་ལ་སྤྱི་བོས་གཏུགས་པའི་བློ་གསལ་ཀུན་དགའ་དཔལ་ཞེས་བྱ་བས། གསུང་རབ་མཐའ་དག་ལ་བློའི་སྣང་བ་ཐོབ་པར་བྱས་ཤིང་། རྒྱ་བོད་མཁས་པའི་འགྲེལ་བ་དང་། འགྲེལ་བཤད་ཕལ་ཆེར་ལ་ལེགས་པར་སྦྱངས་ནས་འདྲིས་པར་བྱས་ཏེ་མཁས་གྲུབ་རྒྱུན་མ་ཆད་པར་བྱོན་པའི་ཆོས་གྲྭ་ཆེན་པོ་དཔལ་ལྡན་ས་སྐྱར་ལྕགས་མོ་ཕག་གི་ལོའི་དཔྱིད་ཀྱི་དུས་སུ་ཟླ་བ་གཉིས་ལྷག་ཙམ་ལ་རྫོགས་པར་བྲིས་པའོ། ། ། །འདིས་བསྟན་པ་དང་སེམས་ཅན་མང་པོ་ལ་ཕན་པར་གྱུར་ཅིག། ། །རྒྱལ་བས་ལེགས་གསུངས་ཕ་རོལ་ཕྱིན་ ༼༥༩༠༽
པའི་དོན། ། གསལ་བྱེད་རྒྱན་གྱི་དགོངས་པ་ཇི་ལྟ་བར། ། འགྲེལ་ལ་གངས་ལྗོངས་མཁས་ཚོགས་རྒྱུ་སྐར་ནང་། ། ཉ་དབོན་ཞེས་གྲགས་ཟླ་ལྟར་ཁྱད་པར་འཕགས། ། གང་དེའི་ལེགས་བཤད་དཔར་དུ་བསྐྲུན་པ་ཡི། ། རབ་དཀར་ལེགས་བྱས་འཛམ་བུ་ན་དའི་འབྲས། ། བླ་མེད་བྱང་ཆུབ་ས་ལེ་སྦྲམ་གྱི་ཁམས། ། ཡོངས་གྲུབ་རང་བཞིན་དོན་གཉིས་ལྷུན་འགྲུབ་ཤོག། རྒྱལ་བསྟན་ཡང་སྙིང་འཇམ་མགོན་བླ་མ་ཡི། ། རིང་ལུགས་ཕྱོགས་དུས་ཀུན་ཏུ་རྒྱས་པ་དང་། ། དེ་འཛིན་སྐྱེས་མཆོག་དགེ་འདུན་སྡེར་བཅས་པ། ། མི་ཉམས་དབྱར་མཚོ་བཞིན་དུ་འཕེལ་གྱུར་ཅིག། ཅེས་པ་འདི་ནི་ཧ་ལ་ཧ་ཕྱོགས་ཀྱི་དཀའ་བཅུ་རྒྱ་མཚོ་སོགས་ཀྱིས་མཐུན་རྐྱེན་སྦྱར་ཏེ་ཕར་ཕྱིན་ཉ་ཊཱིག་དཔར་དུ་བསྐྲུན་སྐབས་པར་བྱང་སྨོན་ཚིག་འདི་ལྟ་བུ་ཞིག་དགོས་ཞེས་སྨྲ་བའི་ཁྱུ་མཆོག་དགེ་སློང་བློ་གྲོས་རྒྱ་མཚོས་བསྐུལ་ངོར། ། བཙུན་གཟུགས་སྐལ་བཟང་ཐུབ་བསྟན་དབང་ཕྱུག་གིས་སྦྱར་བའོ། ། ཨོཾ་སྭ་སྟི། ཐུབ་བསྟན་ ༼༥༩༡༽
འཛིན་མར་སྐལ་བཟང་ཞིང་པའི་ཚོགས། ། ཕན་བདེའི་ལོ་ཏོག་ལོངས་སུ་སྤྱོད་པའི་ཕྱིར། ། བཀྲ་ཤིས་གཡས་སུ་འཁྱིལ་བའི་ཆོ